als_Latn dik_Latn sag_Latn
Edhe pse reshjet e dëborës kane qene te konsiderueshme ditët e fundit asnjë nga rrugët nacionale nuk është e bllokuar. Aktualisht, vështirësi paraqitet në aksin rrugor Pogradec-Qafë Thanë-Përrenjas, ku makinat mund te kalojnë vetëm me zinxhirë. Për të shmangur aksidentet policia ka bllokuar kalimin e automjeteve me tonazh të rëndë. E njëjta mase është marre edhe nga pala maqedonase, si dhe në pikën e kalimit ne qafë thanë. Ndërkohë në akset e tjera kryesore nacionale si në Rrugën e Kombit, rrugën qe te çon ne Dibër, dhe Shkodër-Pukë, për shkak të ngricave, është i detyrueshëm përdorimi i zinxhirëve. Me herët, aksi që lidh Librazhdin me Përrenjasin dhe Qafe Thanën ishte i kalueshëm vetëm me zinxhirë. Në krahun e kundërt, në rrugën Elbasan-Peqin-Rrogozhinë ka patur shembje masive ne komunën Derven. Juglindja ka shënuar temperatura shumë të ulëta ndaj dhe aty problemet janë krijuar nga ngrica. Ndërsa në Tiranë, rruga e malit të Dajtit që të çon në Qafë Mollë behët vetëm më zinxhirë. Shërbimet e Policisë së Shtetit, Policia Rrugore dhe mjetet borëpastruese janë në terren për të monitoruar dhe kontrolluar të gjitha akset rrugore, me synim parandalimin e aksidenteve rrugore, si dhe për ti ardhur në ndihmë përdoruesve të rrugës.
als_Latn